Kaletapwa Farauta

Kaletapwa George Farauta (an haife ta a ranar 28 ga watan Nuwamba a shekarar 1965) farfesa ce kuma 'yar siyasa sannan 'yar Najeriya, wacce Ita ce mataimakiyar gwamnan jihar Adamawa a yanzu tun a shekarar 2023.  Ta kasance mataimakiyar shugabar jami'ar jihar Adamawa, Mubi daga shekarun 2017 zuwa 2022.  Tsohuwar kwamishinar ilimi ce ta jihar Adamawa kuma shugabar zartaswa ta ilimi ta bai ɗaya. 

 Tarihin Rayuwa 
An haifi Kaletapwa Farauta a ranar 28 ga watan Nuwamba  a shekarar 1965 a ƙaramar hukumar Numan ta jihar Adamawa. Ta samu takardar shaidar kammala makarantar firamare a Numan II Primary School, Numan a shekarar 1979. A shekarar 1983 ta samu takardar shedar babbar makaranta a Kwalejin ’Yan Mata ta Gwamnatin Tarayya (FGGC) Yola. A shekara ta 1987, ta samu takardar shedar ilimi ta ƙasa a Kwalejin Ilimi ta Tarayya (FCE) Yola. . Ta yi digirinta na farko da na biyu a fannin aikin gona a Jami’ar Najeriya Nsukka a shekarun 1989 da 1995. Ta samu digirin digirgir a Jami’ar Fasaha ta Tarayya a halin yanzu da ake kira Modibbo Adama Federal University of Technology, Yola. 

 Nadtin siyasa 
Daga watan Yuli zuwa watan Oktoba na shekarar 2014, Farauta ta yi aiki a matsayin Babbar Shugaban Hukumar Kula da Ilimin Farko ta Jihar Adamawa (ADSUBEB). A ranar 28 ga watan Agusta 2015 Farauta ta karbi muƙamin kwamishiniyar ma'aikatar ilimi ta jihar Adamawa kuma yta bar ofishin a ranar 17 ga watan Yuli a shekarar 2017. 

 Mataimakiyar shugaban jami'a 
A ranar 17 ga watan Yulina shekarar 2017, gwamnan jihar Adamawa na lokacin, Sanata Muhammad Umaru Jibrilla Bindow ya naɗa ta mukaddashin shugabar jami'ar jihar Adamawa. Daga karshe Ahmadu Fintiri ya tabbatar da ita a matsayin mataimakiyar shugabar gwamnati. 

 Manazarta 

Category:Haihuwan 1965
Category:Rayayyun mutane